open-index/open-wikipedia-markdown huggingface dataset:
วัดบางขวาง

**วัดบางขวาง** เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในตำบลสวนใหญ่ อำเภอเมืองนนทบุรี จังหวัดนนทบุรี

## ประวัติ
วัดบางขวางตั้งเป็นวัดเมื่อปี พ.ศ. 2445 ได้รับพระราชทานวิสุงคามสีมาเมื่อวันที่ 24 มกราคม พ.ศ. 2501 สันนิษฐานว่าเป็นวัดตั้งแต่สมัยกรุงศรีอยุธยา เดิมเรียกว่า **วัดบางยาง** เพราะเคยมีต้นยางใหญ่ขึ้นอยู่ริมคลอง แต่เมื่อถูกฟ้าผ่าเทศบาลจึงต้องตัดลง วัดตั้งอยู่ปลายคลองบางสีทอง แต่เดิมนั้นคลองบางสีทองกับคลองบางขวางยังคงเป็นคลองเดียวกัน จนกระทั่งในสมัยพระเจ้าปราสาททอง พระองค์ทรงเห็นว่าการเดินเรือตามลำแม่น้ำที่มีอยู่นั้นเป็นการอ้อม ทำให้เปลืองเวลามาก จึงโปรดเกล้าฯ ให้จัดการขุดคลองลัดจากวัดเขมาภิรตารามถึงปากลำแม่น้ำอ้อม คลองบางสีทองจึงถูกตัดขาดไป โดยคลองตอนต้นยังคงเรียกว่าคลองบางสีทองตามเดิม ส่วนปลายคลองได้ชื่อใหม่ว่าคลองบางขวางเนื่องจากคลองได้ขวางหน้าในการขุดคลองลัด และได้ตั้งชื่อวัดใหม่ตามชื่อคลองว่า "วัดบางขวาง"

## อาคารเสนาสนะ
อุโบสถเดิมเป็นรูปทรงสมัยโบราณ มีพาไลเตี้ย ๆ อยู่ด้านหลัง แต่ปัจจุบันได้รับการบูรณะซ่อมแซมใหม่แล้วโดยพระญาณวโรดม (สนธิ์ กิจฺจกาโร) เมื่อปี พ.ศ. 2503 ภายในอุโบสถประดิษฐานพระประธาน เป็นพระพุทธรูปทรงเครื่อง นามว่า *พระปางทรมานท้าวมหาชมพู* พร้อมพระอัครสาวกเบื้องซ้ายและขวา ภายในมีภาพจิตรกรรมฝาผนังเกี่ยวกับเจดีย์ที่บรรจุพระบรมสารีริกธาตุที่สำคัญของประเทศไทย นอกอุโบสถมีเจดีย์ทั้ง 4 ทิศ โดยเจดีย์ 3 องค์มีรูปปั้นเจ้าอาวาสทั้ง 3 รูป ที่มรณภาพไปแล้ว ได้แก่ เจ้าอธิการชื่น เขมงฺกโร, พระครูศีลาภิรม (ท้วม ธมฺมธโร) และพระครูศีลาภิรม (เนตร ปญฺญาทีโป) อีกทิศหนึ่งคือหอระฆังที่สร้างขึ้นมาพร้อมกับอุโบสถ

ศาลาการเปรียญเป็นตึกขาวสมัยโบราณสร้างด้วยไม้สักทอง และมีวิหารภายในเป็นที่เก็บพระพุทธรูปมากมายหลายสมัย และยังเป็นที่ประดิษฐานพระบรมสารีริกธาตุ ด้านนอกมีเจดีย์ทั้ง 4 ทิศ เป็นทรงลังกา 2 องค์ และทรงย่อมุมไม้สิบสอง 2 องค์

## อ้างอิง

บางขวาง
วัดบางแพรกใต้

**วัดบางแพรกใต้** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลสวนใหญ่ อำเภอเมืองนนทบุรี จังหวัดนนทบุรี ด้านหลังของวัดติดกับเรือนจำกลางบางขวางบริเวณแดน 9 และแดน 11 (นักโทษประหาร) โดยศพนักโทษที่ถูกประหารแล้วจะถูกนำออกมาทาง *ประตูแดง* หรือเรียกอีกชื่อว่า *ประตูผี* มีลักษณะเป็นประตูเล็กเตี้ยทรงคล้ายสี่เหลี่ยมจัตุรัส ทาสีแดงสด ปัจจุบันประตูแดงนี้คล้ายปิดตาย เพราะมีนักโทษประหาร 2 รายสุดท้ายเมื่อปี พ.ศ. 2552

## ประวัติ
วัดบางแพรกใต้ตั้งวัดเมื่อปี พ.ศ. 2315 ไม่ทราบนามและประวัติผู้สร้าง ในช่วงหลังเสียกรุงศรีอยุธยาแก่พม่าเมื่อ พ.ศ. 2310 ประชาชนพร้อมด้วยพระสงฆ์ต่างอพยพล่องมาตามแม่น้ำเจ้าพระยา มีพระรูปหนึ่งขึ้นจากเรือที่ปากคลองบางแพรก จังหวัดนนทบุรี มาพักที่สวนซึ่งต่อมาได้สร้างวัด ประชาชนท้องถิ่นได้ร่วมอุปถัมภ์สร้างวัดและตั้งชื่อวัดตามชื่อคลอง แต่เพื่อไม่ให้ชื่อซ้ำกับวัดอีกแห่ง (คือวัดบางแพรกเหนือ) จึงเรียกว่า "วัดบางแพรกใต้" วัดได้รับพระราชทานวิสุงคามสีมาเมื่อปี พ.ศ. 2438

## อาคารเสนาสนะ
อุโบสถลักษณะทรงไทยคอนกรีตเสริมเหล็ก หลังคาลด 2 ชั้น หน้าต่างบัวปลายเสา ปิดทองปิดกระจก ภายในประดิษฐานพระประธานปางสะดุ้งมาร ถัดไปจากอุโบสถมีมณฑปจตุรมุข ประดิษฐานพระพุทธรูปทั้ง 4 ทิศ ศาลาการเปรียญอาคารทรงไทย 2 ชั้น หอสวดมนต์สร้างเมื่อ พ.ศ. 2518 กุฏิสงฆ์ส่วนมากเป็นอาคารทรงไทยประยุกต์ คอนกรีตเสริมเหล็ก

## อ้างอิง

บางแพรกใต้
วัดทินกรนิมิต

**วัดทินกรนิมิต** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลสวนใหญ่ อำเภอเมืองนนทบุรี จังหวัดนนทบุรี

## ประวัติ
วัดทินกรนิมิตตั้งวัดเมื่อ พ.ศ. 2394 สันนิษฐานว่าสร้างมาตั้งแต่สมัยกรุงศรีอยุธยาแต่ได้ชำรุดทรุดโทรมจนกลายสภาพเป็นวัดร้าง เพราะทางวัดได้ขุดพบอิฐมอญฐานกำแพงแก้วรอบอุโบสถเก่า เป็นอิฐสมัยกรุงศรีอยุธยา ต่อมาพระองค์เจ้าทินกรได้ทรงบูรณปฏิสังขรณ์เป็นครั้งใหญ่เปรียบเสมือนได้สร้างขึ้นมาใหม่ ตั้งชื่อว่า **วัดบางด้วน** เนื่องจากบริเวณวัดเป็นคลองด้วนที่มาสิ้นสุดตรงบริเวณวัด แต่ชาวบ้านมักเรียกสถานที่ที่เป็นย่านว่า *บาง* จึงเรียกว่า "บางด้วน"

ต่อมาเมื่อสมเด็จพระมหาสมณเจ้า กรมพระยาวชิรญาณวโรรสได้เสด็จมาตรวจเยี่ยมวัดต่าง ๆ ในเขตจังหวัดนนทบุรี เมื่อทอดพระเนตรสถานที่ตั้งวัดบางด้วนแล้ว ได้ทรงปรารภกับเจ้าคณะพระสังฆาธิการจังหวัดนนทบุรีในสมัยนั้นว่า ชื่อวัดบางด้วนไม่ตรงกับสภาพความเป็นจริง ควรจะใช้ชื่อว่า **วัดคลองด้วน** จึงได้เปลี่ยนชื่อมาชื่อนี้ ต่อมาในสมัยพระเทพเมธี (บุนนาค ชินว้โส ป.ธ.๙) เมื่อครั้งดำรงสมณศักดิ์ที่พระศรีวิสุทธิเมธี เป็นเจ้าอาวาสวัด ได้เสนอเปลี่ยนชื่อว่ามาเป็น "วัดทินกรนิมิต" เพราะเห็นว่าพระองค์เจ้าทินกรเป็นผู้ทรงสร้าง ในครั้งที่ตามเสด็จพระบาทสมเด็จพระนั่งเกล้าเจ้าอยู่หัวมาวัดเฉลิมพระเกียรติวรวิหาร ชื่อวัด *ทินกรนิมิต* มีความหมายดังนี้ *ทินกร* มาจากพระนามของพระองค์เจ้าทินกร ส่วน *นิมิต* หรือ *เนรมิต* ซึ่งแปลว่า "สร้าง" เมื่อรวมกันแล้วจึงแปลว่า "วัดที่พระองค์เจ้าทินกรทรงสร้าง'" วัดได้รับพระราชทานวิสุงคามสีมาเมื่อวันที่ 22 มกราคม พ.ศ. 2550

## อาคารเสนาสนะ
อุโบสถสร้างเมื่อ พ.ศ. 2529 ภายในประดิษฐานพระประธาน เป็นพระพุทธรูปปางมารวิชัย มีนามว่า *หลวงพ่อเพชร* ศาลาการเปรียญมีพระประธานเป็นพระพุทธชินราชจำลอง อุโบสถหลังเก่าภายในมีพระพุทธรูปปางมารวิชัยและพระพุทธรูปปูนปั้น สมัยกรุงรัตนโกสินทร์ กุฏิสงฆ์เป็นอาคารครึ่งตึกครึ่งไม้และอาคารคอนกรีตเสริมเหล็ก วิหาร ศาลาบำเพ็ญกุศลสร้างด้วยคอนกรีตเสริมเหล็ก

## อ้างอิง

ทินกรนิมิต
ทินกรนิมิต
วัดโพธิ์แก้ว (กรุงเทพมหานคร)

**วัดโพธิ์แก้ว** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางมด เขตจอมทอง กรุงเทพมหานคร

## ประวัติ
วัดโพธิ์แก้ว เดิมชื่อ **วัดโพธิ์แก้วสร้อยฟ้าศรัทธาธรรม** โดยตาโพธิ์กับยายแก้วได้ยกที่ดินถวายให้สร้างวัดเป็นเนื้อที่ 4 ไร่ 76 ตารางวา เมื่อวันที่ 7 มกราคม พ.ศ. 2349 ต่อมาเปลี่ยนชื่อมาเป็น **วัดกลางบางปะแก้ว** เนื่องจากอยู่บริเวณกลางชุมชนบางปะแก้ว ต่อมาเปลี่ยนชื่ออีกครั้งเป็น "วัดโพธิ์แก้ว" เพื่อเป็นเกียรติให้แก่ผู้บริจาคที่ดินสร้างวัด ได้รับพระราชทานวิสุงคามสีมาเมื่อวันที่ 5 กันยายน พ.ศ. 2521 เขตวิสุงคามสีมา กว้าง 12 เมตร ยาว 21 เมตร ด้านการศึกษาวัดได้เปิดโรงเรียนพระปริยัติธรรมตั้งแต่ปี พ.ศ. 2475

## อาคารเสนาสนะ
อุโบสถวัดเป็นแบบจีน มีหลังคา 2 ชั้น หน้าบันตอนบนประดิษฐานเครื่องบูชา ตรงกลางมีแจกัน สองข้างของแจกันมีมังกรดั้นเมฆสองตัวหันหน้าเข้าหาแจกัน และประดับด้วยถ้วยชามโบราณโดยรอบอุโบสถ ซึ่งกรมศิลปากรได้ขึ้นทะเบียนเป็นโบราณสถาน ภายในอุโบสถประดิษฐานพระประธาน เป็นพระพุทธรูปปางมารวิชัย นามว่า *พระพุทธรัตนโพธิวรญาณ* เนื่องจากอุโบสถมีการเทยกพื้น ทำให้อุโบสถต่ำลง จึงได้ทำอุโบสถเป็น 2 ชั้น นอกจากนั้นวัดยังมีพระพุทธรูปนามว่า *หลวงพ่อโพธิ์นิมิต* สร้างด้วยไม้แก่นจันทน์ ปางสมาธิ ประดิษฐานอยู่ที่ศาลบัวคลุ้งริมคลอง ปัจจุบันย้ายมาที่ศาลาภายในวัด

## อ้างอิง

โพธิ์แก้ว
หมวดหมู่:โบราณสถานในเขตจอมทอง
ปฏิบัติการเวริเทเบิล

**ปฏิบัติการเวริเทเบิล**(ยังเป็นที่รู้จักกันคือ **ยุทธการที่ไรชวัลด์**) เป็นส่วนทางเหนือของเคลื่อนขบวนแบบก้ามปูของฝ่ายสัมพันธมิตรที่เกิดขึ้นในช่วงระหว่างวันที่ 8 กุมภาพันธ์ ถึง 11 มีนาคม ค.ศ. 1945 ในช่วงสุดท้ายของสงครามโลกครั้งที่สอง ปฏิบัติการครั้งนี้ได้ถูกดำเนินการโดยกลุ่มกองทัพที่ 21 ของอังกฤษและแคนาดาของจอมพล เบอร์นาร์ด มอนต์โกเมอรี ส่วนใหญ่ประกอบไปด้วยกองทัพแคนาดาที่หนึ่งภายใต้บัญชาการของพลโท Harry Crerar และกองทัพน้อยที่ 30 ของบริติชภายใต้บัญชาการของพลโท Brian Horrock

เวริเทเบิลเป็นการเคลื่อนขบวนแบบก้ามปูจากทางเหนือและเริ่มต้นด้วยกองทัพน้อยที่ 30 จะทำการรุกคืบผ่านไรชวัลด์(ป่าจักรวรรดิ) ในขณะที่กองพลทหารราบแคนาดาที่ 3 ซึ่งอยู่ในยานพาหนะสะเทิ้นน้ำสะเทิ้นบก เข้าเคลียร์ตำแหน่งของเยอรมันในที่ราบลุ่มแม่น้ำไรน์ที่ถูกน้ำท่วม การรุกคืบของฝ่ายสัมพันธมิตรดำเนินไปได้ช้ากว่าที่คาดการณ์ไว้และสูญเสียมากขึ้น สิ่งนี้ทำให้การรุกที่ล่าของสหรัฐอย่างปฏิบัติการเกรเนด การเคลื่อนขบวนแบบก้ามปูจากทางใต้ และในเวลาเดียวกันได้อนุญาตให้กองทัพเยอรมันภายใต้ผู้บัญชาการเยอรมันท้องถิ่น Alfred Schlemm ทำการรวบรวมกำลังเพื่อต่อกรกับการรุกคืบของเครือจักรภพ

การต่อสู้รบเป็นไปอย่างยากลำบาก แต่ฝ่ายสัมพันธมิตรยังคงรุกต่อไป ในวันที่ 22 กุมภาพันธ์ ครั้งหนึ่งได้เคลียร์ที่ไรชวัลด์และเมือง Kleve และ Goch อยู่ภายใต้การควบคุมของพวกเขา การรุกได้ถูกเปลี่ยนใหม่เป็นปฏิบัติการบล็อกบัสเตอร์และเข้าสมทบกับกองทัพสหรัฐที่เก้าใกล้กับ Geldern  เมื่อวันที่ 4 มีนาคม หลังจากความสำเร็จของปฏิบัติการเกรเนด การต่อสู้รบยังคงดำเนินต่อไป ในขณะที่เยอรมันพยายามที่จะรักษาหัวสะพานบนฝั่งตะวันตกของแม่น้ำไรน์ที่เวเซิลและอพยพผู้คนและอุปกรณ์ให้ได้มากที่สุดเท่าที่จะเป็นไปได้ ในที่สุด เมื่อวันที่ 10 มีนาคม การถอนกำลังของเยอรมันได้สิ้นสุดลงและสะพานแห่งสุดท้ายได้ถูกทำลายลง

## อ้างอิง

หมวดหมู่:แนวรบด้านตะวันตก (สงครามโลกครั้งที่สอง)
หมวดหมู่:ยุทธการและปฏิบัติการทางทหารในสงครามโลกครั้งที่สอง
แคว้นมัตสยะ

[thumb|250px|The position of the Matsya kingdom in [Vedic civilization|Iron Age Vedic India.]]

**แคว้นมัตสยะ** ( **มัจฉะ หรือ มัตสยะ** แปลว่า "ปลา") คือหนึ่งแคว้นใน มหาชนบท 16 แคว้น ที่ปรากฏอยู่ใน ยุคพระเวท ถูกกลาวถึงในมหากาพย์ มหาภารตะ และในพระไตรปิฎก อังคุตตรนิกาย ว่าแคว้นมัจฉะ หรือ มัตสยะ ตั้งอยู่ทางทิศใต้ หรือตะวันตกเฉียงใต้ของแคว้นกุรุ ทางใต้ของแคว้นสุรเสนะ และทางตะวันตกของแม่น้ำยมุนา อันเป็นแดนแบ่งเขตกับปัญจาละใต้ เทียบกับปัจจุบันแคว้นมัจฉะได้แก่ อาณาเขตของจังหวัดชัยปูร์อัลวาร์ และ ภารัตปูร์ ของรัฐราชสถาน รวมทั้งบริเวณใกล้เคียงโดยรอบเมืองหลวงของแคว้นมัจฉะ ชื่อ ไวราฏ หรือ วิราฏนคร และบางครั้งก็เรียกว่ามัตสยานครบ้าง เรียกว่ามัตสยาสัยนครบ้าง ปัจจุบันเรียกว่า ไพราฏ อยู่ห่างจากชัยปูร์ ซึ่งเป็นเมืองหลวงของรัฐราชสถานในปัจจุบัน ขึ้นไปทางเหนือ 64 กิโลเมตร หรือ 41 ไมล์ และอยู่ทางตะวันตกเฉียงใต้ของกรุงเดลี ระยะทาง 168 กิโลเมตร หรือ 105 ไมล์ 

เรื่องราวเกี่ยวกับแคว้นมัจฉะ ที่เกี่ยวกับพระพุทธศาสนามีน้อยมาก ที่ตั้งของแคว้นและชื่อเมืองหลวงเช่นที่ปรากฏก็ได้จากคัมภีร์และเรื่องราวของฮินดูแทบทั้งหมด แสดงว่าในสมัยของพระพุทธองค์ การพระศาสนายังไม่แพร่หลายในแคว้นมัจฉะ แต่จากการขุดค้นพบศิลาจารึกของพระเจ้าอโศกมหาราชที่ไพราฏนี้ ซึ่งมีข้อความเป็นคำเผดียงสงฆ์ ถึงความเคารพเลื่อมใสของพระองค์ ซึ่งมีต่อพระพุทธ พระธรรม พระสงฆ์ ลงท้ายด้วยทรงระบุหมวดธรรมต่าง ๆ ที่ทรงมีพระราชประสงค์ให้พระภิกษุ สามเณรและอุบาสกอุบาสิกาทั้งปวงสนใจ ท่องบ่นศึกษาและสดับฟัง แสดงให้เห็นว่าในรัชสมัยของพระองค์นั้น แคว้นมัจฉะหรือที่นครไวราฏนี้ คงจะมีวัดและพระสงฆ์อยู่มาก

ในสมัยของพระถังซัมจั๋ง การพระศาสนาในแคว้นมัจฉะหรือโดยเฉพาะที่ไวราฏนี้ได้ทรุดโทรมลงแล้ว ท่านบันทึกไว้ว่า ได้พบวัดรวม 8 วัดด้วยกัน แต่อยู่ในสภาพที่ถูกทอดทิ้งและหักพังทรุดโทรมมาก มีพระภิกษุอยู่เป็นจำนวนน้อย

## อ้างอิง

## แหล่งข้อมูลอื่น
* Hindu Mythology

หมวดหมู่:เมืองสำคัญทางศาสนาพุทธ
หมวดหมู่:มหาชนบท
วอลเลเซีย

[thumb|350x350px|วอลเลเซียคือกลุ่มของเกาะในเขตสีแดง สีฟ้าคือ[เส้นเวเบอร์]]
**วอลเลเซีย** (, ) เป็นการกำหนดทางชีวภูมิศาสตร์สำหรับกลุ่มของเกาะของอินโดนีเซียเป็นส่วนใหญ่ แยกจากกันโดยช่องแคบน้ำลึกจากไหล่ทวีปเอเชียและออสเตรเลีย วอลเลเซียประกอบด้วยเกาะซูลาเวซีซึ่งเป็นเกาะที่ใหญ่ที่สุดในกลุ่ม รวมถึง ลมบก ซุมบาวา โฟลเร็ซ ซุมบา ติมอร์ ฮัลมาเฮรา บูรู เซรัม และเกาะเล็ก ๆ อีกมากมาย

เกาะของวอลเลเซียอยู่ระหว่างซุนดาแลนด์ (คาบสมุทรมลายู สุมาตรา บอร์เนียว ชวา และบาหลี) ทางตะวันตก และเนียร์โอเชียเนียซึ่งได้แก่ ออสเตรเลีย และนิวกินี ทางทิศใต้และตะวันออก พื้นที่ทั้งหมดของวอลเลเซียคือ 
thumb|350x350px|ไหล่ทวีปซาฮุลและซุนดา วอลเลเซียคือพื้นที่ตรงกลาง

## อ้างอิง

## แหล่งข้อมูลอื่น

* Conservation International: Wallacea
* George Gaylord Simpson (Apr. 29, 1977), "Too Many Lines; The Limits of the Oriental and Australian Zoogeographic Regions", *Proceedings of the American Philosophical Society*, Vol. 121, No. 2, pp.&nbsp;107–120. 
* Wallacea Research Group

หมวดหมู่:เอเชียตะวันออกเฉียงใต้ภาคพื้นสมุทร
หมวดหมู่:ภูมิภาคในเอเชียตะวันออกเฉียงใต้
หมวดหมู่:ชีวภูมิศาสตร์
ศูรเสน

**แคว้นศูรเสน** (; , ) หรือ *สุรเสน/สุรเสนะ* ในภาษาบาลี เป็นอาณาจักรโบราณในอินเดีย มีมถุราเป็นเมืองหลวง เป็นหนึ่งในมหาชนบท 16 แคว้น มีปรากฎในมหากาพย์ รามายณะ และ Cleisobra 

แคว้นศูรเสน อาณาเขตของแคว้นไม่มีบอกไว้ชัดเจนมากนัก แคว้นนี้มักได้รับการกล่าวถึงร่วมกับแคว้นกุรุ และแคว้นมัจฉะเสมอ ๆ สันนิษฐานว่าอาจจะเป็นประเทศเพื่อนบ้านที่มีอาณาเขตติดต่อกัน โดยพระเจ้าแผ่นดินของแคว้นศูรเสนในสมัยพุทธกาล ในบันทึกปรากฏพระนามว่า **พระเจ้ามธุรราชอวันตีบุตร** ซึ่งสันนิษฐานตามพระนามนี้ว่า พระราชมารดาอาจจะเป็นเจ้าหญิงจากแคว้นอวันตี โดยมถุรา  (หรือ มธุรา) เมืองหลวงของแคว้นศูรเสน ตั้งอยู่ทางฝั่งขวา หรือฝั่งตะวันตกของแม่น้ำยมุนา และอยู่กึ่งกลางของเส้นทางติดต่อระหว่างกรุงอินทรปรัสถ์ เมืองหลวงของแคว้นกุรุ กับโกสัมพี เมืองหลวงของแคว้นวังสะในสมัยนั้น ซึ่งในปัจจุบันเมืองนี้ เมืองต่าง ๆ นี้ก็ยังคงชื่อเดิมอยู่ อยู่ในรัฐอุตตรประเทศ เหนืออัคระ เมืองแห่งทัชมาฮาลขึ้นไปประมาณ 56 กิโลเมตร หรือ 35 ไมล์ อยู่ใต้กรุงเดลีลงมาประมาณ 141 กิโลเมตร หรือ 88 ไมล์ แต่ตัวเมืองมถุราปัจจุบัน ไม่ได้อยู่ ณ ที่เดิมเลยเสียทีเดียว พื้นที่เมืองมถุราแต่เดิมนั้น บัดนี้เป็นซากเรียกกันว่า **มโหลิ** อยู่ห่างจากตัวเมืองปัจจุบันออกไปทางตะวันตกเฉียงใต้ 8 กิโลเมตร หรือ 5 ไมล์

## อ้างอิง

หมวดหมู่:เมืองสำคัญทางศาสนาพุทธ
หมวดหมู่:มหาชนบท
ท็อปเพลเยอส์เทนนิส

***ท็อปเพลเยอส์เทนนิส*** () หรือที่เรียกว่า ***เวิลด์ซูเปอร์เทนนิส*** (ワールドスーパーテニス; ทับศัพท์: Wārudo Sūpā Tenisu) ในประเทศญี่ปุ่น และ ***โฟร์เพลเยอส์เทนนิส*** () ในทวีปยุโรป เป็นวิดีโอเกมเทนนิสที่พัฒนาโดยโฮมดาตา สำหรับนินเท็นโดเอนเตอร์เทนเมนต์ซิสเตมหรือแฟมิคอม

ภาพปกเกมมีจุดเด่นที่แชมป์เทนนิสอย่างคริส เอเวิร์ต และอิวาน เลนเดิล ซึ่งทั้งคู่เป็นอดีตผู้เล่นเดี่ยวอันดับ 1 ของสมาคมเทนนิสอาชีพ

## รูปแบบการเล่น
ในโหมดผู้เล่นเดี่ยว ผู้เล่นสามารถแข่งขันในแกรนด์สแลมสี่รายการ ได้แก่ ออสเตรเลียนโอเพน, เฟรนช์โอเพน, วิมเบิลดัน และยูเอสโอเพน ในการแข่งขันแกรนด์สแลม ผู้เล่นจะต้องชนะการแข่งขันรอบคัดเลือกของแอสมิกโอเพนก่อน

ด้วยอุปกรณ์เสริมเครื่องเล่นที่หลายผู้เล่น เช่น เอ็นอีเอส แซตเทลไลต์ หรือเอ็นอีเอส โฟร์สกอร์ *ท็อปเพลเยอส์เทนนิส*รองรับผู้เล่นพร้อมกันได้ถึงสี่คน ซึ่งประเภทเดี่ยว, คู่ หรือคู่ผสมมีให้เล่นทั้งหมด

## อ้างอิง

## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2532
หมวดหมู่:เกมสำหรับแฟมิคอม
หมวดหมู่:วิดีโอเกมเทนนิส
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีฉากในลอนดอน
หมวดหมู่:วิดีโอเกมที่มีฉากในประเทศออสเตรเลีย
หมวดหมู่:วิดีโอเกมที่มีฉากในปารีส
หมวดหมู่:วิดีโอเกมที่มีฉากในนครนิวยอร์ก
อำเภอมุมไบซับเออร์บัน

**อำเภอมุมไบซับเออร์บัน** () เป็นอำเภอในรัฐมหาราษฏระในมณฑลโกนกาน สำนักงานอำเภออยู่ในบานดรา ประกอบด้วยสามตำบล (administrative subdivisions) คือ กุรลา, อาณเธรี, โพริวาลี อำเภอนี้รวมกับอำเภอมุมไบซิตี และท้องถิ่นย่อย ๆ รวมกันเป็นมุมไบและปริมณฑล บนเกาะซัลเซตต์

อำเภอนี้เป็นหนึ่งในอำเภอที่มีประชากรมากที่สุดในอินเดีย ด้วยประชากร 9,356,962, คนในปี 2011 เป็นอันดับห้าจาก 672 อำเภอของอินเดีย แม่น้ำหลักในอำเภอคือ แม่น้ำมิถี 

## อ้างอิง

หมวดหมู่:มุมไบ
หมวดหมู่:อำเภอในรัฐมหาราษฏระ
รายชื่อสถานีรถไฟใต้ดินมุมไบ

**รายชื่อสถานี**ของรถไฟมุมไบซึ่งเป็นระบบขนส่งทางเร็วของมุมไบ รัฐมหาราษฏระ ปัจจุบันเปิดให้บริการ 1 สายคือสาย 1 ซึ่งเปิดให้บริการเมื่อ 8 มิถุนายน 2014 อีกสี่สายกำลังอยู่ระหว่างการก่อสร้าง

## [[สาย 1 (รถไฟใต้ดินมุมไบ)|สาย 1]]: วรโสวา - อันเธรี - ฆาฏโกปร

## สาย 2 (กำลังก่อสร้าง): ทหีสาร - จารโกป - บานดรา - มันทขูร์ด

## อ้างอิง

หมวดหมู่:รถไฟใต้ดินมุมไบ
หมวดหมู่:รายชื่อสถานีรถไฟใต้ดินในประเทศอินเดีย
อำเภอนิฮม์

**นิฮม์** () เป็นอำเภอหนึ่งในเขตผู้ว่าการซานา ประเทศเยเมน ใน พ.ศ. 2546 ตัวอำเภอมีประชากร 41,502 คน

## ภูมิอากาศ

## อ้างอิง

นิฮม์
โกลาบา

**โกลาบา** (Colaba,  หรือ **กุลาบา** (ISO: Kulābā) เป็นส่วนหนึ่งของเมืองมุมไบ ประเทศอินเดีย เป็นหนึ่งในสองแหลมที่ยื่นออกไปในทะลของเมืองมุมไบ อีกแหลมหนึ่งคือโวรลี ขณะอยู่ภายใต้การปกครองของโปรตุเกสในคริสต์ศตวรรษที่ 16 เกาะนี้รู้จักในชื่อกานดิล (Candil) ภายหลังบริเตนเข้ายึดครองเกาะในศตวรรษที่ 17 ได้เปลี่ยนชื่อเป็น โกลิโอ (Colio)

ชื่อโกลาบามาจากคำว่า *โกลาภาต* (Kolabhat) ในภาษาของชาวโกลี ชนพื้นเมืองท้องถิ่นของเกาะก่อนโปรตุเกสเข้ามายึดครอง โกลาบาในปัจจุบันประกอบขึ้นจากสองเกาะ: โกลาบา กับ โกลาบาน้อย (Little Colaba หรือ เกาะโอลด์วูแมนส์) และเกาะโกลาบาเคยเป็นหนึ่งในเจ็ดเกาะของบอมเบย์ ภายใต้การปกครองของโปรตุเกส

## สถานที่ท่องเที่ยว

* ถนนโกลาบา
* หอดูดาวโกลาบา
* หอประชุมโกวาสจี ชะฮันคีร์
* บัลลาร์ดเอสเตต
* อาสนวิหารพระนามศักดิ์สิทธิ์
* ประภาคารโปรงส์
* เกตเวย์ออฟอินเดีย
* ท่าเรือซาสซูน
* หอสมุดเดวิด ซาสซูน
* เลโอโปลด์คาเฟ่
* โรงแรมทัชมาฮาลพาเลซ

## ระเบียงภาพ

ไฟล์:Cafe_Mondegar,_on_Colaba_Causeway.jpg|คาเฟ่โมนเดการ์ (Cafe Mondegar)
ไฟล์:Colaba_apartments.jpg|ห้องชุดในโกลาบา
ไฟล์:Colaba Causeway construction, view from Colaba island, 1826.jpg|ภาพจากปี ค.ศ. 1826


## ดูเพิ่ม
* ป่าโกลาบา
* ย่านธุรกิจอื่นในมุมไบ: ฟอร์ต, นริมาณพอยต์, วะษี, ซีบีดีเบลาปุระ, โวรลี, บานดรากุรลา, อาณเธรี, ปาเรลใต้

## อ้างอิง

## แหล่งข้อมูลอื่น

* History of Colaba

หมวดหมู่:ย่านในมุมไบ
ธนบัตร 10 รูปีอินเดีย

**ธนบัตร 10 รูปีอินเดีย** (10) เป็นธนบัตรที่พบได้ทั่วไปในรูปีอินเดีย และเป็นหนึ่งในธนบัตรแรก ๆ ที่ธนาคารคลังอินเดียเปิดตัวในธนบัตรชุดมหาตมะ คานธี ในปี 1996 ในปัจจุบันยังคงพบหมุนเวียนอยู่ควบคู่กับชุดมหาตมะ คานธีใหม่ ที่เปิดตัวในเดือนมกราคม 2018 และใช้ควบคู่ไปกับเหรียญ 10 รูปี

## อ้างอิง

หมวดหมู่:รูปีอินเดีย
มัสยิดอันนูร (ไครสต์เชิร์ช)

**มัสยิดอันนูร** () เป็นมัสยิดซุนนีในไครสต์เชิร์ช ชานเมืองริคคาร์ตัน ประเทศนิวซีแลนด์ โดยเป็นเป้าหมายหลักของเหตุกราดยิงมัสยิดในไครสต์เชิร์ชในวันที่ 15 มีนาคม ค.ศ. 2019

## ประวัติ
มัสยิดอันนูร ถูกสร้างในปีค.ศ. 1984–1985 โดยสมาคมมุสลิมแห่งแคนเทอร์เบอร์รี  รัฐบาลซาอุดีอาระเบียบริจาคเงินก่อสร้างไป 460,000 ดอลลาร์นิวซีแลนด์

ใน ค.ศ. 2003 ประชาคมมุสลิมไครสต์เชิร์ชได้จัดงาน "วันชาติมุสลิมเมารี" (National Māori Muslim Day) ที่มัสยิด ใน ค.ศ. 2015 ตัวมัสยิดมีสมาชิกถึง 550 คน

## การก่อการร้าย
thumb|มัสยอดอันนูรหลังเหตุก่อการร้าย มีการตั้งดอกไม้ในบริเวณกำแพง |alt=|left

ในวันที่ 15 มีนาคม ค.ศ. 2019 บริเวณนี้เป็นเป้าหมายของเหตุกราดยิงมัสยิดในไครสต์เชิร์ช มีผู้ได้รับเคราะห์ร้ายรวม 51 คน โดย 44 คนเสียชีวิตในตัวมัสยิด และมีการเปิดมัสยิดอีกครั้งในวันที่ 23 มีนาคม

## ข้อโต้แย้ง
ใน ค.ศ. 2003 สมาชิกใหม่ที่มีต้นกำเนิดจากอาหรับและโซมาเลียก่อให้เกิดความตึงเครียดกับสมาชิกรุ่นก่อนที่มีต้นกำเนิดจากเอเชียใต้ ซึ่งมีวัฒนธรรมและการตีความศาสนาอิสลามที่แตกต่างกัน

ใน ค.ศ. 2014 ชาวออสเตรเลียที่เข้ารับอิสลามถูกแม่และพ่อเลี้ยงอ้างว่าเขาได้เข้าร่วมกลุ่มอิสลามหัวรุนแรงที่อันนูรก่อนที่จะไปเยเมนเพื่อเข้าร่วมกลุ่มอัลกออิดะฮ์ แต่อิหม่ามมัสยิด ฮิชาม เอลเซนี ปฏิเสธคำกล่าวอ้าง

## ดูเพิ่ม
*ศาสนาอิสลามในประเทศนิวซีแลนด์

## อ้างอิง

## แหล่งข้อมูลอื่น

* Muslim Association of Canterbury 

หมวดหมู่:เหตุกราดยิงมัสยิดในไครสต์เชิร์ช
หมวดหมู่:มัสยิดที่สร้างเสร็จใน ค.ศ. 1985
หมวดหมู่:มัสยิดในประเทศนิวซีแลนด์
หมวดหมู่:ศาสนสถานในไครสต์เชิร์ช
หมวดหมู่:มัสยิดที่มีโดม
หมวดหมู่:มัสยิดซุนนี
หมวดหมู่:ไครสต์เชิร์ช
นรีมันพอยต์

**นรีมันพอยต์** () เป็นย่านธุรกิจในมุมไบ และเคยเป็นย่านธุรกิจหลักของอินเดียชายฝั่งตะวันตก ก่อนที่จะเสียสถานะนั้นให้กับบานดรากุรลาคอมเพลกซ์ในย่านบานดรา ในปี 2010 และก่อนการพัฒนาย่านธุรกิจนรีมันพอยต์ ย่านธุรกิจกลางของมุมไบอยู่ที่บัลลาร์ดเอสเตต ซึ่งสร้างบนที่ดินถมเช่นเดียวกับนรีมันพอยต์

นรีมันพอยต์กินพื้นที่บนแหลมตอนใต้ของมุมไบ ปลายของถนนมารีนไดรฟ์ ชื่อนรีมันนั้นตั้งตามชื่ของกูรชีด ฟรามจี นรีมัน นายกเทศมนตรีผู้ริเริ่มการพัฒนาย่านนี้ในฐานะส่วนต่อขยายของแบกเบย์ สำนักงานใหญ่ของบริษัทที่ใหญ่ที่สุดบางแห่งของอินเดียตั้งอยู่ที่นรีมันพอยต์ และถึงแม้ว่านรีมันพอยต์จะถึงจุดตกต่ำลงแต่ก็ยังคงเป็นพื้นที่ที่เป็นเขตธุรกิจที่แพงที่สุดในอินเดีย เป็นรองเพียงคอนนอตเพลสในเดลี และในปี 2012 ซึ่งถูกแซงหน้าโดยบานดรากุรลาคอมเพลกซ์ในย่านบานดราของมุมไบเอง

## อ้างอิง

หมวดหมู่:ย่านในมุมไบ
ม้าฮ่อ

**ม้าฮ่อ** หรือ **ม้าห้อ** เป็นอาหารว่างของไทยอย่างโบราณชนิดหนึ่ง ลักษณะเป็นไส้รสหวานเค็มรสชาติคล้ายไส้สาคูจับกับผลไม้รสเปรี้ยวจัด โดยมากเป็นสับปะรด หากไม่มีสับปะรดก็ใช้ผลส้มเขียวหวานแทนได้ แต่จะเรียกว่า **มังกรคาบแก้ว** นอกจากนี้ยังมีการใช้มะยงชิดหรือกีวีที่มีรสชาติเปรี้ยวได้ นิยมทำเนื่องในเทศกาลงานบุญหรือพิธีกรรมสำคัญต่าง ๆ โดยเฉพาะในชุมชนเชื้อสายมอญ เข้าใจว่าชาวไทยสมัยก่อนคงนึกเสียดายผลไม้ที่มีรสเปรี้ยวแต่ไม่สามารถกินเปล่าได้ จึงทำไส้รสหวานเค็มที่สามารถรับประทานคู่กันได้อย่างกลมกล่อม ปัจจุบันหารับประทานได้ค่อนข้างยาก

ม้าฮ่อประกอบไปด้วยสองส่วนคือตัวผลไม้ และตัวไส้ ตัวผลไม้ส่วนใหญ่เป็นสับปะรดหั่นชิ้นขนาดพอคำ หากเป็นส้มจะนำกลีบส้มที่ลอกใยส้มออกแล้วไปผ่ากลาง สำหรับนำไส้ไปใส่ ส่วนตัวไส้ทำจากกระเทียม รากผักชี พริกไทยโขลกแล้วนำไปผัดกับน้ำมันให้หอม ใส่น้ำตาลปี๊บ (หรือน้ำตาลทราย) หมูสับ (และ/หรือกุ้งสับ) เกลือ (หรือน้ำปลา) ถั่วลิสงคั่วบด ผัดจนเหนียวเข้ากันให้ได้รสหวานเค็ม ก่อนนำไปปั้นเป็นก้อนกลมแล้ววางลงบนผลไม้ที่เตรียมไว้ เสร็จสรรพจึงนำใบผักชีและพริกชี้ฟ้าซอยตกแต่งให้สวยงาม

## อ้างอิง

หมวดหมู่:อาหารยัดไส้
หมวดหมู่:อาหารจากเนื้อหมู
หมวดหมู่:อาหารว่าง
หมวดหมู่:อาหารไทย
ทเวลฟ์ (อัลบั้ม)

***ทเวลฟ์*** เป็นสตูดิโออัลบั้มภาษาญี่ปุ่นชุดแรก โดยกลุ่มศิลปินชาวเกาหลีใต้-ญี่ปุ่นไอซ์วัน โดยวางจำหน่ายในวันที่ 21 ตุลาคม พ.ศ. 2563 อัลบั้มมีทั้งหมด 3 รูปแบบ โดยมีปกที่แตกต่างกัน 7 แบบ นอกจากนี้ยังมีเพลงที่เลือกจากภาษาเกาหลีที่เคยเผยแพร่ก่อนหน้า มาทำเป็นภาษาญี่ปุ่น และมีเพลงบีแวร์ เป็นเพลงหลัก

## รายชื่อเพลง

## ชาร์ต
### ชาร์ตประจำสัปดาห์

### ชาร์ตสิ้นปี

## การรับรองและยอดขาย

## อ้างอิง

หมวดหมู่:อัลบั้มเพลงของไอซ์วัน
หมวดหมู่:อัลบั้มเพลงในปี พ.ศ. 2563
หมวดหมู่:เพลงภาษาญี่ปุ่น
หมวดหมู่:เพลงในปี พ.ศ. 2563
บานดรา

**บานดรา** () เป็นย่านชานเมือง (suburb) มีระดับริมชายฝั่งในมุมไบ บนเกาะซัลเซตต์ รัฐมหาราษฏระ ประเทศอินเดีย ตั้งอยู่ทางตอนเหนือของแม่น้ำมิถีซึ่งใช้แบ่งย่านบานดราออกจากอำเภอมุมไบซิตี บานดราเป็นศูนย์กลางด้านการค้าที่ใหญ่เป็นอันดับสามของมหาราษฏระ เป็นรองจากมุมไบซิตี และ ปูเน โดยมีศูนย์กลางที่บานดรา-กุรลาคอมเพลกซ์

เชื่อกันว่าชื่อ "บานดรา" น่าจะมาจากภาษาเปอร์เซีย "bandar" แปลว่าท่าเรือ ดันแคน ฟอบส์ระบุไว้ใน *A Dictionary, Hindustani and English*'(1848) ว่าแปลว่า "เมือง; วัง; ท่าเรือ, อ่าว; เมืองค้าขายที่มีพ่อค้าจากต่างชาติมากมาย" ในภาษามราฐีเรียกบานดราว่า *Vandre* (วานเดร / วานดรา)

## อ้างอิง

หมวดหมู่:ย่านในมุมไบ
หนานชาง

**หนานชาง** () เป็นเมืองหลวงและเมืองใหญ่สุดของมณฑลเจียงซี ประเทศจีน ประชากรทั้งหมดในเดือนพฤศจิกายน 2017 มีจำนวน 5,246,600 คน ขณะที่ประชากรในเขตเมืองมีจำนวน 2,887,800 คน หนานชางตั้งอยู่ทางตอนกลางค่อนไปทางเหนือของมณฑล และตั้งอยู่บนที่ราบทะเลสาบผัวหยาง อาณาเขตทางทิศตะวันตกติดกับภูเขาจิ๋วหลิ่ง ทิศตะวันออกติดกับทะเลสาบผัวหยาง เนื่องจากมีจุดยุทธศาสตร์ที่เชื่อมระหว่างจีนตะวันออกและจีนตอนใต้ที่เจริญรุ่งเรือง จึงกลายเป็นศูนย์กลางการขนส่งทางรางที่สำคัญในจีนตอนใต้ในช่วงไม่กี่ทศวรรษที่ผ่านมา

## อ้างอิง

* ; 247 pages

## แหล่งข้อมูลอื่น
* 
* 
* เว็บไซต์หน่วยงานบริหารนครหนานชาง
* แผนที่นครหนานชาง

หมวดหมู่:นครในมณฑลเจียงซี
หมวดหมู่:เมืองหลวงของมณฑลในประเทศจีน
ความขัดแย้งนากอร์โน-คาราบัค

**ความขัดแย้งนากอร์โน-คาราบัค** เป็นความขัดแย้งทางชาติพันธุ์ และทางดินแดน ระหว่างอาร์มีเนียกับอาเซอร์ไบจานเกี่ยวกับพื้นที่พิพาทนากอร์โน-คาราบัคและเขตโดยรอบ 7 เขตซึ่งในทางพฤตินัยถูกสาธารณรัฐนากอร์โน-คาราบัค (อาร์ทซัค) ซึ่งประกาศตัวเป็นเอกราชควบคุม แต่ในทางนิตินัยได้รับการรับรองจากนานาชาติว่าเป็นส่วนหนึ่งของอาเซอร์ไบจาน ความขัดแย้งมีจุดเริ่มต้นในช่วงต้นคริสต์ศตวรรษที่ 20 ภายใต้สหภาพโซเวียต โจเซฟ สตาลิน ตัดสินใจกำหนดให้ภูมิภาคนากอร์โน-คาราบัคเป็นแคว้นปกครองตนเองของสาธารณรัฐสังคมนิยมโซเวียตอาเซอร์ไบจาน ความขัดแย้งในปัจจุบันเริ่มขึ้นใน พ.ศ. 2531 เมื่อชาวอาร์มีเนียในนากอร์โน-คาราบัคเรียกร้องให้มีการโอนนากอร์โน-คาราบัคจากสาธารณรัฐสังคมนิยมโซเวียตอาเซอร์ไบจานไปขึ้นกับสาธารณรัฐสังคมนิยมโซเวียตอาร์มีเนียแทน ความขัดแย้งดังกล่าวลุกลามกลายเป็นสงครามเต็มรูปแบบในช่วงต้นคริสต์ทศวรรษ 1990

ข้อตกลงหยุดยิงที่ได้รับการลงนามใน พ.ศ. 2537 สร้างเสถียรภาพในระดับหนึ่งเป็นเวลาสองทศวรรษ แต่สถานการณ์ก็แย่ลงอย่างมีนัยสำคัญร่วมกับความไม่พอใจกับสภาพที่เป็นอยู่มากขึ้นเรื่อย ๆ ของอาเซอร์ไบจาน ตรงข้ามกับความพยายามทำให้สภาพนั้นมั่นคงถาวรของอาร์มีเนีย ความขัดแย้งที่เพิ่มระดับความรุนแรงเป็นเวลาสี่วันในเดือนเมษายน พ.ศ. 2559 กลายเป็นการละเมิดข้อตกลงหยุดยิงที่ทำให้มีผู้เสียชีวิตมากที่สุดจนกระทั่งวิกฤตการณ์ใน พ.ศ. 2563

## อ้างอิง
;หมายเหตุ

;อ้างอิง

## บรรณานุกรม
* 
* 
* 
* 


หมวดหมู่:สงครามเกี่ยวข้องกับทวีปเอเชีย
หมวดหมู่:ความสัมพันธ์อาเซอร์ไบจาน–อาร์มีเนีย
หมวดหมู่:สงครามเกี่ยวข้องกับอาเซอร์ไบจาน
หมวดหมู่:สงครามเกี่ยวข้องกับอาร์มีเนีย
หมวดหมู่:สงครามตัวแทน
การศึกษาธุรกิจ

**การศึกษาธุรกิจ** () เป็นสาขาการศึกษาที่เกี่ยวข้องกับการสอนทักษะและการดำเนินงานของอุตสาหกรรมธุรกิจ สาขาการศึกษานี้เกิดขึ้นในหลายระดับ รวมถึงสถาบันการศึกษาระดับมัธยมศึกษาและอุดมศึกษา การศึกษาในธุรกิจมีหลายรูปแบบ โดยส่วนใหญ่เกิดขึ้นภายในห้องเรียนของโรงเรียน และการฝึกงานก็เป็นอีกวิธีหนึ่งในการรับการศึกษาประเภทนี้ การศึกษาด้านธุรกิจมีองค์ประกอบหลายประการ เนื่องจากอุตสาหกรรมธุรกิจโดยรวมมีหลายด้านที่แตกต่างกัน การศึกษาด้านธุรกิจแตกต่างกันไปตามหลักสูตรและความนิยมทั่วโลก การพัฒนาอาชีพมักเป็นส่วนสำคัญของการศึกษาในธุรกิจ

## มัธยมศึกษา

ธุรกิจได้รับการสอนในฐานะวิชาทางวิชาการในระดับมัธยมศึกษาในหลายประเทศ รวมทั้งออสเตรเลีย, แคนาดา, ฮ่องกง, อินเดีย, ไอร์แลนด์, เลโซโท, เนปาล, นิวซีแลนด์, ปากีสถาน, ไนจีเรีย, แอฟริกาใต้, ศรีลังกา, ซิมบับเว, อาร์เจนตินา, สวีเดน, แทนซาเนีย, มาเลเซีย และสหราชอาณาจักร ซึ่งในระดับก่อนอุดมศึกษามักเรียกว่า**ธุรกิจศึกษา** และโดยปกติจะรวมองค์ประกอบของการบัญชี, การเงิน, การตลาด, การศึกษาองค์การ, การจัดการทรัพยากรมนุษย์ และเศรษฐศาสตร์

## การศึกษาระดับปริญญาตรี
thumb|นักเรียนที่เรียนที่โรงเรียนธุรกิจฮาร์วาร์ด ในเคมบริดจ์ รัฐแมสซาชูเซตส์

ในระดับมหาวิทยาลัย นักศึกษามีโอกาสที่จะเรียนในระดับปริญญาตรี โดยปกติจะเป็นปริญญาตรีในสาขาธุรกิจและการจัดการ ซึ่งหลักสูตรเฉพาะและขั้นตอนการให้ปริญญาแตกต่างกันไปตามโปรแกรมและตามภูมิภาค โดยทั่วไปแล้ว โปรแกรมจะประกอบด้วยการเตรียมการสำหรับการจัดการและธุรกิจทั่วไป หรือรายละเอียด - เชิงวิชาการมากขึ้น - โดยมุ่งเน้นไปที่สาขาวิชาเฉพาะ ไม่ว่าโดยทั่วไปแล้วทั้งหมดจะรวมถึงการเลือกพื้นฐาน เช่น การบัญชี, การตลาด, การเงิน, การจัดการการดำเนินงาน และเศรษฐศาสตร์สำหรับธุรกิจ ซึ่งตัวอย่างของความเข้มข้นเหล่านี้และบางหัวข้อที่พวกเขามักจะกล่าวถึงจะถูกแยกออก

## อ้างอิง

## แหล่งข้อมูลอื่น

*
รัฐข่านซูงการ์

**รัฐข่านซูงการ์** (มองโกเลีย: : Зүүнгарын хаант улс: jegün γar-un qaγan-tu ulus: ཇུན་གར།; ทิเบต: ) แต่เขียนเป็นรัฐข่านซูงฮาร์คือรัฐข่านเอเชียในที่มีอาณาเขตครอบคลุมพื้นที่ขนาดใหญ่ตั้งแต่ไซบีเรียตอนใต้ทางตอนเหนือจนถึงคีร์กีซสถานในปัจจุบันทางตอนใต้และจากกำแพงเมืองจีนทางตะวันออกถึงคาซัคสถานในปัจจุบันทางตะวันตก หลักของรัฐข่านซูงการ์ปัจจุบันเป็นส่วนหนึ่งของภาคเหนือของซินเจียงเรียกว่าซูงกาเนีย

ในปี ค.ศ. 1755 จนถึง ค.ศ. 1758 เมื่อรัฐข่านซูงการ์ถูกราชวงศ์ชิงได้ฆ่าล้างเผ่าพันธุ์จนไม่เหลือและไปสู่การล่มสลาย

## ดูเพิ่ม
* ซูงการ์ (กลุ่มชาติพันธุ์)
* สิบการทัพใหญ่

## อ้างอิง

## แหล่งข้อมูลอื่น
* 


หมวดหมู่:รัฐสิ้นสภาพในประวัติศาสตร์จีน
หมวดหมู่:รัฐสิ้นสภาพในประเทศมองโกเลีย
หมวดหมู่:รัฐและดินแดนที่ก่อตั้งในคริสต์ศตวรรษที่ 17
หมวดหมู่:สิ้นสุดในคริสต์ศตวรรษที่ 18
หมวดหมู่:ด้านมืดของจักรพรรดิเฉียนหลง
อังเฆล กอร์เรอา

**อังเฆล มาร์ติน กอร์เรอา มาร์ติเนซ** (; ; เกิดวันที่ 9 มีนาคม ค.ศ. 1995) เป็นนักฟุตบอลชาวอาร์เจนตินา ปัจจุบันลงเล่นในตำแหน่งกองหน้าและปีกให้กับติเกรส์ สโมสรในลิกา เอเมเอกิส และทีมชาติอาร์เจนตินา

เขาเริ่มต้นอาชีพในวัย 18 ปีกับซานโลเรนโซในอาร์เจนตินาเมื่อ ค.ศ. 2013 โดยเขาพาทีมชนะเลิศตอร์เนโออินิซิอัลใน ค.ศ. 2013 และโกปาลิเบร์ตาโดเรสใน ค.ศ. 2014 เขาย้ายร่วมทีมอัตเลติโกมาดริดในปี ค.ศ. 2015 เขาลงเล่นมากกว่า 350 นัดช่วยให้ทีมชนะเลิศยูฟ่ายูโรปาลีก ยูฟ่าซูเปอร์คัพ ในปี ค.ศ. 2018 และลาลิกา ในปี ค.ศ. 2021

กอร์เรอาถูกเลือกติดทีมชาติอาร์เจนตินารุ่นอายุไม่เกิน 20 ปี โดยใน ค.ศ. 2015 เขาเป็นกัปตันที่ช่วยให้ทีมชาติรุ่นนี้ชนะเลิศการแข่งขันระดับทวีป และเขาเองก็ได้รับรางวัลผู้เล่นยอดเยี่ยมประจำรายการแข่งขันนั้นด้วย ในปีเดียวกัน เขาก็ได้เริ่มต้นลงเล่นกับทีมชาติชุดใหญ่ เขาเป็นส่วนหนึ่งของทีมที่ชนะเลิศโกปาอาเมริกา 2021 และฟุตบอลโลก 2022 ที่ประเทศกาตาร์

## เกียรติประวัติ
**ซานโลเรนโซ**
* ปริเมราดิบิซิออน: อินิซิอัล 2013
* โกปาลิเบร์ตาโดเรส: 2014
**อัตเลติโกมาดริด**
*ลาลิกา: 2020–21
* ยูฟ่ายูโรปาลีก: 2017–18
* ยูฟ่าซูเปอร์คัพ: 2018
* ยูฟ่าแชมเปียนส์ลีก รองชนะเลิศ: 2015–16

**อาร์เจนตินา อายุไม่เกิน 20 ปี**
* ฟุตบอลเยาวชนชิงแชมป์อเมริกาใต้: 2015

**อาร์เจนตินา**
*ฟุตบอลโลก: 2022
*โกปาอาเมริกา: 2021
*คอนเมบอล–ยูฟ่าคัพออฟแชมเปียนส์: ฟินาลิสซิมา 2022

**ส่วนบุคคล**
*ผู้เล่นยอดเยี่ยมประจำเดือนของลาลิกา: มกราคม ค.ศ. 2022

## อ้างอิง

## แหล่งข้อมูลอื่น

* 
* 
* Ángel Correa at ESPN Deportes
* 

หมวดหมู่:นักฟุตบอลชาวอาร์เจนตินา
หมวดหมู่:กองหน้าฟุตบอล
หมวดหมู่:ผู้เล่นในปริเมราดิบิซิออนเดอาร์เฆนตินา
หมวดหมู่:ผู้เล่นซานโลเรนโซเดอัลมาโกร
หมวดหมู่:ผู้เล่นในลาลิกา
หมวดหมู่:ผู้เล่นอัตเลติโกเดมาดริด
หมวดหมู่:นักฟุตบอลทีมชาติอาร์เจนตินา
หมวดหมู่:นักฟุตบอลในโอลิมปิกฤดูร้อน 2016
หมวดหมู่:ผู้เล่นในโกปาอาเมริกา 2021
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในชุดชนะเลิศโกปาอาเมริกา
หมวดหมู่:ผู้เล่นในชุดชนะเลิศฟุตบอลโลก
หมวดหมู่:บุคคลจากโรซาริโอ
ราษฏรียราชธานีเกษตร

**ภูมิภาคราชธานีแห่งชาติ** (; **NCR**) หรือ **ราษฏรียราชธานีเกษตร** (;  rāshtrīya rājadhānī kshetra) เป็นภูมิภาคส่วนกลางที่รายล้อมเขตเมืองหลวงแห่งชาติเดลีในประเทศอินเดีย ประกอบด้วยเดลี และอำเภอโดยรอบในรัฐหรยาณา รัฐอุตตรประเทศ และ รัฐราชสถาน NCR และหน่วยงานวางแผนได้ตั้งขึ้นในปี 1985 เพื่อพัฒนาภูมิภาคให้เกิด *นโยบายที่ไปในทิศทางเดียวกันในการควบคุมการใช้ที่ดินและการพัฒนาสาธารณูปโภค* ในภูมิภาค เมืองหลัก ๆ ของ NCR ประกอบด้วย เดลี, คาซิยาบาด, ฟะรีดาบาด, อำเภอคุรุคาว และ โนยดา

NCR มีประชากรรวม 46,069,000 และระดับการกลายเป็นเมืองที่ 62.6% นอกจากเมืองแล้ว ภายใน NCR ยังประกอบด้วยพื้นที่เสี่ยงทางธรรมชาติอย่างอรวัลลีริดจ์, ป่าไม้ และพื้นที่อนุรักษ์พันธุ์สัตว์ป่าและนก กลุ่มมเมืองเดลีและปริมณฑล (Delhi Extended Urban Agglomeration) ซึ่งเป็นส่วนหนึ่งของ NCR มี GDP ประมาณการอยู่ที่ $370 พันล้าน ต่อหัวในปี 2015–16

## ดูเพิ่ม

* ภูมิภาคเขตเมืองมุมไบ
* ภูมิภาคเขตเมืองเจนไน
* ภูมิภาคเขตเมืองโกลกาตา

## อ้างอิง

หมวดหมู่:เดลี
แนทเซเวนทีวี

**KPM DidikTV** (KPM DidikTV) หรือเรียกว่า **DidikTV KPM** (DidikTV KPM) เป็นช่องโทรทัศน์ของมาเลเซียที่มุ่งเน้นไปที่ผู้ชมในเขตเมือง เป็นช่องโทรทัศน์ส่วนตัวที่สุด ในมาเลเซียที่การออกอากาศที่สองอยู่ (แต่ไม่ใช่ช่องที่สอง) โดยก่อตั้งและออกอากาศเมื่อวันที่ 7 เมษายน พ.ศ. 2541 เป็นช่องร่วมกับ TV3, 8TV และ TV9 เป็นของกลุ่มบริษัทมีเดียพริมา

## อ้างอิง

## แหล่งข้อมูลอื่น

* 
* 
* 

หมวดหมู่:สถานีโทรทัศน์ในประเทศมาเลเซีย
หมวดหมู่:ช่องโทรทัศน์จากมีเดียพริมา
หมวดหมู่:ช่องโทรทัศน์ก่อตั้งขื้นในปี พ.ศ. 2541
คอนน็อตเพลส (นิวเดลี)

**คอนน็อตเพลส** หรือ **สถานคอนน็อต** () เป็นย่านธุรกิจการค้าและการเงินของนิวเดลี ประเทศอินเดีย นิยมเรียกชื่อย่อว่า **CP** และเป็นที่ตั้งของสำนักงาน ห้างขนาดใหญ่ สถานบันเทิง และสถานที่ท่องเที่ยวสำคัญของนิวเดลี เป็นผลงานการออกแบบของรอเบิร์ท ทอร์ รัสเซิล ข้อมูจากเดือนกรกฎาคม 2018 ระบุว่าคอนน็อตเพลสเป็นพื้นที่ที่มีค่าเช้าออฟฟิศแพงที่สุดในโลกเป็นอันดับเก้า ด้วยค่าเช่า US$153 ต่อตารางฟุต

คอนน็อตเพลสเป็นหนึ่งในส่วนประกอบชิ้นเอกของเดลีของลุตเยินส์ในฐานะศูนย์กลางทางเศรษฐกิจของเมือง ชื่อคอนน็อตนั้นตั้งตามพระนามบองเจ้าชายอาร์เธอร์ ดยุกแห่งคอนน็อตและสตราเธิร์นที่หนึ่ง การก่อสร้างเริ่มต้นขึ้นในปี 1929 และสิ้นสุดในปี 1933

พื้นที่นี้ในปัจจุบันอยู่ภายใต้การดูแลขององค์กรบริหารเทศบาลนิวเดลี (NDMC) และได้รับการทำนุบำรุงและอุดหนุนอย่างดีเป็นอันดับต้น ๆ มาตลอด โดยมีสมาคมผู้ค้านิวเดลี (New Delhi Traders Association; NDTA) เป็นสมาคมที่ตั้งขึ้นเพื่อรวบรวมผู้ประกอบการภายในคอนน็อตเพลส

สถานีรถไฟใต้ดินนิวเดลีในพื้นที่นี้คือสถานีราชีพโจวก์ (ตั้งตามชื่อของราชีพ คานธี)

## อ้างอิง

หมวดหมู่:ย่านในเดลี
8ทีวี

**8ทีวี** (8TV) เป็นช่องโทรทัศน์สัญชาติมาเลเซีย-จีน ช่องนี้มุ่งเน้นไปที่ชุมชนชาวจีนในมาเลเซีย การจัดรายการประกอบด้วยส่วนใหญ่เป็นละครซิทคอมและเรียลลิตี้โชว์ ที่ผลิตขึ้นในจีนและมาเลเซียหรือนำเข้าจากประเทศอื่นๆ เช่นฮ่องกง, จีน, ไต้หวันและสิงคโปร์ บางครั้งละครของไทยกับเกาหลีสำหรับผู้ชมชาวมาเลย์

## ประวัติ
### ในเป็นเมโทรวิชัน
8TV เริ่มออกอากาศในวันที่ 1 กรกฎาคม ค.ศ. 1995 ในชื่อเป็น MetroVision ช่องเลข 8 ได้รับการจัดการโดย City Television Sdn Bhd เป็นส่วนหนึ่งของ Melewar Group ซึ่งถูกบังคับโดย พระราชวงค์ Negeri Sembilan มีให้บริการครั้งแรกเฉพาะใน Klang Valley, Seremban, บางส่วนของ Pahang และ Malacca แต่ต่อมาได้ขยายไปยัง Kedah และ Johor ได้รับการอนุญาตจากสิงคโปร์ด้วย Metrovision มีรายการข่าวภาษามาเลย์ชื่อ Warta Prima
## อ้างอิง

## แหล่งข้อมูลอื่น

*  (แบบเดิม)
* Media Prima to take over Metropolitan TV under revamp scheme

หมวดหมู่:สถานีโทรทัศน์ในประเทศมาเลเซีย
หมวดหมู่:ช่องโทรทัศน์ก่อตั้งขื้นในปี พ.ศ. 2547
หมวดหมู่:สื่อมวลชนในเปตาลิงจายา
หมวดหมู่:ช่องโทรทัศน์ภาษาจีน
แรร์ (บริษัท)

**แรร์ จำกัด** () หรือที่รู้จักกันในชื่อ **แรร์แวร์** () เป็นผู้พัฒนาวิดีโอเกมของอังกฤษ และเป็นสตูดิโอของเอกซ์บอกซ์เกมสตูดิโอส์ ที่ตั้งอยู่ในทไวครอส เลสเตอร์เชอร์ แรร์เป็นที่รู้จักกันดีในบรรดาแพลตฟอร์เมอร์ ซึ่งรวมถึงซีรีส์*[[ดองกีคอง]]*, *[[แบนโจ-คาซูอี]]* และ*[[คอนเกอร์ (ซีรีส์)|คอนเกอร์]]* อย่างไรก็ตาม สตูดิโอจะไม่ยึดติดกับประเภทที่เฉพาะเจาะจง และได้พัฒนาวิดีโอเกมยิงมุมมองบุคคลที่หนึ่ง, แอ็กชันผจญภัย, ต่อสู้ และแข่งความเร็ว

บริษัทนี้ก่อตั้งขึ้นในปี ค.ศ. 1985 โดยพี่น้อง ทิม และคริส สแตมเปอร์ ซึ่งเป็นผู้ก่อตั้งอัลติเมตเพลย์เดอะเกม ในช่วงปีแรก ๆ แรร์ได้รับการสนับสนุนงบประมาณไม่จำกัดจากนินเท็นโด โดยเน้นที่เกมนินเท็นโดเอนเตอร์เทนเมนต์ซิสเตม (NES) เป็นหลัก ในช่วงเวลานี้สตูดิโอได้สร้างเกมที่ประสบความสำเร็จ เช่น *[[วิสเซิร์ดแอนด์วอริเออส์]]*, *[[อาร์.ซี. โปร-แอม]]* และ*[[แบตเทิลโทด (วิดีโอเกม)|แบตเทิลโทด]]* แร์ได้กลายเป็นผู้พัฒนาบุคคลที่สองที่โดดเด่นสำหรับนินเท็นโด ซึ่งเข้ามาถือหุ้นส่วนน้อยจำนวนมากของบริษัท ตลอดช่วงคริสต์ทศวรรษ 1990 และต้นคริสต์ทศวรรษ 2000 แรร์ได้รับการยอมรับจากนานาชาติและเสียงชื่นชมจากเกมต่าง ๆ เช่น *[[ดองกีคองคันทรี]]*ไตรภาค, *[[คิลเลอร์อินสทิงต์ (วิดีโอเกม พ.ศ. 2537)|คิลเลอร์อินสทิงต์]]*, *[[โกลด์เดนอาย 007 (วิดีโอเกม พ.ศ. 2540)|โกลด์เดนอาย 007]]*, *[[แบนโจ-คาซูอี (วิดีโอเกม)|แบนโจ-คาซูอี]]*, *[[เพอร์เฟ็กต์ดาร์ก]]* และ*[[คองเกอส์แบดเฟอร์เดย์]]*

ในปี ค.ศ. 2002 ไมโครซอฟท์ได้เข้าซื้อกิจการบริษัทแรร์ ซึ่งยังคงรักษาตราสินค้า, โลโก้ และทรัพย์สินทางปัญญาส่วนใหญ่ไว้ แรร์ได้ให้ความสำคัญกับการพัฒนาเกมสำหรับเครื่องเล่นวิดีโอเกมของไมโครซอฟท์โดยเฉพาะ รวมถึง*[[แกรบด์บายเดอะกูลีส์]]*, *[[แคมิโอ: เอเลเมนส์ออฟพาวเวอร์]]*, *[[เพอร์เฟกต์ดาร์กซีโร]]* และ*[[บีบาปีญาตา (วิดีโอเกม)|บีบาปีญาตา]]* ปี ค.ศ. 2007 พี่น้องตระกูลสแตมเปอร์ได้ออกจากแรร์เพื่อไล่ตามโอกาสอื่น ๆ และในปี ค.ศ. 2010 โฟกัสของบริษัทได้เปลี่ยนไปที่เอกซ์บอกซ์ไลฟ์อวตาร์และคิเนกต์ โดยเปิดตัวเกม*[[คิเนกต์สปอตส์]]*สามเกม กระทั่งในปี ค.ศ. 2015 แรร์ได้พัฒนา*[[แรร์รีเพลย์]]* ซึ่งเป็นการรวบรวมเฉพาะระบบเอกซ์บอกซ์วันที่มีเกม 30 เกมเพื่อฉลองครบรอบ 30 ปี ส่วนเกมล่าสุดของแรร์ *[[ซีออฟธีฟส์]]* ได้รับการเปิดตัวในปี ค.ศ. 2018 ทั้งนี้ แฟน ๆ และพนักงานต่างวิพากษ์วิจารณ์การซื้อบริษัทแรร์ของไมโครซอฟท์ โดยอ้างถึงคุณภาพของเกมที่ลดลงอย่างมาก และการสูญเสียความสามารถดั้งเดิม

พนักงานคนสำคัญหลายคนออกจากแรร์เพื่อก่อตั้งบริษัทของตนเอง เช่น ฟรีแรดิเคิลดีไซน์ (ภายหลังคือครายเทก ยูเค) ซึ่งเป็นที่รู้จักกันดีในการผลิตซีรีส์*[[ไทม์สปริตเตอส์]]* และเพลย์โทนิกเกมส์ ซึ่งเป็นที่รู้จักกันดีในการผลิต*[[ยูกา-เลย์ลี]]* บริษัทเป็นที่ยอมรับอย่างกว้างขวางในอุตสาหกรรมเกมและได้รับรางวัลจำนวนมากจากนักวิจารณ์และนักข่าว แม้ว่ามักจะได้รับการอธิบายว่าเป็นความลับและสันโดษ

## อ้างอิง

## อ่านเพิ่ม

* 

## แหล่งข้อมูลอื่น
* 
* 


หมวดหมู่:บริษัทผู้พัฒนาวิดีโอเกม
เกลื้อน

**เกลื้อน** () เป็นอาการทางผิวหนังที่ประกอบด้วยการเกิดรอยบนผิวหนังของลำตัวและปลายแขนขา  ต้นเหตุส่วนใหญ่ของเกลื้อนเกิดจากฟังไจ *[[Malassezia globosa]]* ส่วน *[[Malassezia furfur]]* มีในบางกรณี ยีสต์ทั้งสองตัวนี้สามารถพบได้ทั่วไปบนผิวหนังและจะเกิดปัญหาในเฉพาะบางกรณีเท่านั้น เช่นในสภาพแวดล้อมที่ร้อนชื้นและอับ อย่างไรก็ตามสภาพแวดล้อมที่ชัดเจนที่ทำให้เกิดการโตของราเหล่านี้ยังไม่เป็นที่เข้าใจประจักษ์มากนัก

มีการระบุอาการของเกลื้อนเป็นครั้งแรกเมื่อปี ค.ศ. 1846 ชื่อภาษาอังกฤษของเกลื้อนประกอบขึ้นมาจากคำว่า Versicolor ซึ่งมาจาก ** แปลว่าการเปลี่ยน (turn) + สี (color) ในภูมิภาคเอเชียใต้นิยมเรียกชื่อโรคนี้ว่าโรคปีเตอร์ อีแลม (Peter Elam's disease)

## อาการและอาการแสดง
thumb|right|เกลื้อนโดยปรกติทำให้เกิดผิวสีจางลงในคนที่มีโทนสีผิวเข้ม
อาการแสดงของโรครวมถึง:

ผิวหนังเกิดเกล็ดเป็นครั้งคราวโดยลักษณะเป็นเกล็ดตื้น ๆ คล้ายเถ้า
สีผิวซีด, เข้ม หรือสีชมพู โดยมีโทนสีรองเป็นสีแดงที่อาจเข้มขึ้นเมื่อผู้ป่วยรู้สึกร้อนเกินไป เช่น ในการอาบน้ำอุ่นหรือระหว่าง/หลังการออกกำลังกาย โดยทั่วไปแล้วการตากแดดจนเกรียมจะทำให้บริเวณที่มีรอยโรคคมชัดมากขึ้นมากกว่าผิวรอบข้าง
ขอบของบริเวณรอยโรคมีความคม
เกลื้อนพบได้บ่อยในสภาพอากาศร้อนชื้นหรือในผู้ที่มีเหงื่อออกมาก ดังนั้นอาจเกิดขึ้นซ้ำทุกปีในฤดูร้อน

มักจะมองเห็นยีสต์ภายในแผลได้ภายใต้กล้องจุลทรรศน์ และมักจะมีลักษณะที่เรียกว่า "สปาเก็ตตีและมีตบอล" เนื่องจากยีสต์มีทรงกลมและผลิตเส้นใย

ในคนที่มีโทนสีผิวเข้ม ปรกติจะเกิดการเปลี่ยนแปลงของเม็ดสีโดยเกิดการจางลง (ด่างขาว, hypopigmentation) ในขณะที่ผู้ที่มีสีผิวอ่อนการเปลี่ยนแปลงมีสีเข้มขึ้น (ด่างดำ, hyperpigmentation) จะพบได้บ่อยกว่า การเปลี่ยนสีเหล่านี้ทำให้เกิดคำว่า "เชื้อราแดด (sun fungus)"

## อ้างอิง

## แหล่งข้อมูลอื่น
* 

หมวดหมู่:ภาวะเกี่ยวกับผิวหนังซึ่งสัมพันธ์กับการติดเชื้อ
หมวดหมู่:โรคติดเชื้อรา
หมวดหมู่:โรคผิวหนัง
มิชิน

**สเตฟานี ฮิม เบลล์** (Stephanie Hym Bell; 16 เมษายน ค.ศ. 1989) ซึ่งเป็นที่รู้จักกันดีในชื่อ **มีอา ยิม** (Mia Yim) หรือ **มิชิน** (Michin) เป็นนักมวยปล้ำอาชีพชาวอเมริกันเธอเคยปรากฏตัวใน Mae Young Classic ของ WWE ในปี 2017 และ 2018 และเคยทำงานในสมาคมระดับประเทศเช่น Ring of Honor (ROH) และสมาคมอิสระเช่น Combat Zone Wrestling (CZW), Shimmer Women Athletes และ Shine Wrestling ใน Shine เธอเคยจัดทั้ง Shine Championship และ Shine Tag Team Championship (กับ Leva Bates) นอกจากนี้เธอยังเคยปล้ำที่ญี่ปุ่นให้กับ Reina Joshi Puroresu นอกจากนี้เธอยังแสดงใน Impact Wrestling ภายใต้ชื่อ **เจด** (Jade) ซึ่งเธอเป็นแชมป์ TNA Knockouts เพียงครั้งเดียว ในปี 2016 เธอได้รับการจัดอันดับให้เป็นหนึ่งใน 100 Women ของ BBC

## แสดง

## แชมป์และรางวัล
***Big Time Wrestling**
**BTW Women's Championship (1 time)
***[[DDT Pro-Wrestling]]**
**Ironman Heavymetalweight Championship (1 time)
***Florida Underground Wrestling**
**NWA FUW Women’s Championship (1 time, inaugural)
****[[Pro Wrestling Illustrated]]***
**Ranked No. 6 of the top 50 female wrestlers in the *[[Pro Wrestling Illustrated#PWI Female 50|PWI Female 50]]* in 2016
***[[Shine Wrestling]]**
**Shine Championship (1 time)
**Shine Tag Team Championship (1 time) – with Leva Bates
**Shine Tag Team Title Tournament (2014)
***Tidal Championship Wrestling**
**TCW Women's Championship (1 time)
***[[Impact Wrestling|Total Nonstop Action Wrestling]]**
** TNA Knockouts Championship (1 time)
**Queen of the Knockouts (2016)
**TNA World Cup (2016) – with Jeff Hardy, Eddie Edwards, Jessie Godderz, and Robbie E
***Southside Wrestling**
**Queen of Southside Championship (1 time)

## อ้างอิง

## แหล่งข้อมูลอื่น

* 
* 

หมวดหมู่:นักมวยปล้ำอาชีพหญิงชาวอเมริกัน
หมวดหมู่:ชาวอเมริกันเชื้อสายเกาหลี
หมวดหมู่:ชาวอเมริกันเชื้อสายแอฟริกา
หมวดหมู่:ผู้จัดการและผู้จัดการส่วนตัวมวยปล้ำอาชีพ
นอยดา

**นอยดา** (อักษรโรมัน: Noida) ซึ่งเป็นชื่อย่อมาจาก **รัฐวิสาหกิจพัฒนาอุตสาหกรรมโอขะลาใหม่** () เป็นเมืองมีผัง ตั้งอยู่ในอำเภอโคตมพุทธนคร รัฐอุตตรประเทศ ประเทศอินเดีย และเป็นเมืองล้อมรอบ (satellite city) ของเดลี ส่วนหนึ่งของภูมิภาคเมืองหลวงแห่งชาติของอินเดีย ประชากรในปี 2011 อยู่ที่ 642,381 คน เมืองนี้อยู่ภายใต้การบริหารของรัฐวิสาหกิจพัฒนาอุตสาหกรรมโอขะลาใหม่ (NOIDA)

## อ้างอิง

หมวดหมู่:เมืองในรัฐอุตตรประเทศ
วียานาดูกัชแตลู

**วียานาดูกัชแตลู** () เป็นเทศบาล เมือง และศูนย์กลางการปกครองของเขตวียานาดูกัชแตลูในภาคเหนือของประเทศโปรตุเกส ใน พ.ศ. 2554 มีประชากร 88,725 คน ในพื้นที่ 319.02 ตารางกิโลเมตร เขตเมืองของเทศบาลซึ่งก็คือตัวเมืองนี้มีประชากรประมาณ 36,148 คน แต่บริเวณที่มีประชากรหนาแน่นยังขยายตัวออกไปถึงเขตเทศบาลโดยรอบเช่นกามีญาและปงตึดึลีมาซึ่งมีประชากรมากกว่า 150,000 คน วียานาดูกัชแตลูตั้งอยู่ที่ปากแม่น้ำลีมาและบนเส้นทางนักบุญยากอบสายโปรตุเกส

## อ้างอิง

หมวดหมู่:เมืองในประเทศโปรตุเกส
ฟุตบอลโลก 2022 รอบคัดเลือก โซนอเมริกาใต้

**การแข่งขันฟุตบอลโลก 2022 รอบคัดเลือก โซนอเมริกาใต้** เป็นการแข่งขันฟุตบอลในทวีปอเมริกาใต้เพื่อคัดเลือกทีมฟุตบอลเข้าแข่งขันฟุตบอลโลก 2022 รอบสุดท้ายที่ประเทศกาตาร์ โดยโซนอเมริกาใต้ได้รับโควต้าทั้งหมด 4 ทีม กับอีก 1 ทีมที่มีสิทธิ์ไปแข่งรอบเพลย์ออฟกับทีมจากโซนอื่น ๆ

กระบวนการรอบคัดเลือกจะเริ่มต้นในวันที่ 8 ตุลาคม 2563. ผู้เล่นของอุรุกวัย ลุยส์ ซัวเรซ เป็นผู้ทำประตูแรกของรอบพบกันหมด. นี่เป็นสถิติหนึ่งมันเป็นครั้งที่สามที่ซัวเรวทำสกอร์ประตูเปิดหัวของฟุตบอลโลกรอบคัดเลือกของโซนอเมริกาใต้ (หลังจากที่ 2010 และ 2014), เช่นเดียวกันกับครั้งที่สี่ติดต่อกันที่ผู้เล่นอุรุกวัยทำเช่นนั้น (มาร์ติน กาเซเรส ทำสกอร์ประตูแรกของกระบวนการ 2018).

## ตารางการแข่งขัน
แมตช์ในรอบคัดเลือกจะลงเล่นตามวันที่อยู่ภายใน ปฏิทินการแข่งขันนานาชาติฟีฟ่า. มีทั้งไหมด 18 แมตช์เดย์. แต่เดิมแปดแมตช์เดย์จะเป็นในปี 2020 และสิบแมตช์เดย์จะเป็นในปี 2021.

เมื่อวันที่ 12 มีนาคม พ.ศ. 2563, ฟีฟ่าได้ประกาศแต่ละนัดในแมตช์เดย์ที่ 1–2 เนื่องจากจะจัดขึ้นในเดือนมีนาคม 2563 ถูกเลื่อนการแข่งขันเนื่องจาก การระบาดทั่วของโควิด-19, กับวันแข่งขันใหม่ที่จะยืนยัน.

เมื่อวันที่ 25 มิถุนายน พ.ศ. 2563, ฟีฟ่าได้ประกาศออกมาว่า เพลย์ออฟกับทีมจากทวีปอื่น, ตามกำหนดการแข่งขันเดิมที่จะต้องลงเล่นในเดือนมีนาคม พ.ศ. 2565, ได้ย้ายไปเป็นเดือนมิถุนายน พ.ศ. 2565.

เมื่อวันที่ 10 กรกฎาคม พ.ศ. 2563, ฟีฟ่าได้ประกาศออกมาว่ารอบคัดเลือกโซนอเมริกาใต้ในเดือนกันยายน 2563 ได้ถูกเลื่อนการแข่งขันออกไป, กับรอบคัดเลือกที่จะเริ่มต้นในเดือนตุลาคม พ.ศ. 2563. คอนเมบอลยังขอร้องให้ฟีฟ่าเพื่อรวมการรับช่วงเวลาตลาดนานาชาติในเดือนมกราคม พ.ศ. 2565 เพื่อให้ผ่านรอบคัดเลือกในเดือนมีนาคม พ.ศ. 2565. ข้อเสนอดังกล่าวได้รับการอนุมัติจากฟีฟ่าในวันที่ 18 สิงหาคม พ.ศ. 2563.

† - ในขณะที่วันสุดท้ายยังไม่ประกาศออกมา, คอนเมบอล คาดว่าจะเล่นการแข่งขันที่เลื่อนออกไปในวันที่เพิ่มเติมในหน้าต่างการแข่งขันฟีฟ่าในเดือนกันยายน, ตุลาคม หรือ พฤศจิกายน

### นัดที่ 1

----

----

----

----

### นัดที่ 2

----

----

----

----

### นัดที่ 3

----

----

----

----

### นัดที่ 4

----

----

----

----

### นัดที่ 7

----

----

----

----

### นัดที่ 8

----

----

----

----

### นัดที่ 9

----

----

----

----

### นัดที่ 6

----

----

----

----

### นัดที่ 10

----

----

----

----

### นัดที่ 11

----

----

----

----

### นัดที่ 5

----

----

----

----

### นัดที่ 12

----

----

----

----

### นัดที่ 13

----

----

----

----

### นัดที่ 14

----

----

----

----

### นัดที่ 15

----

----

----

----

### นัดที่ 16

----

----

----

----

### นัดที่ 17

----

----

----

----

### นัดที่ 18

----

----

----

----

### นัดแข่งใหม่ จากนัดที่ 6

## รอบเพลย์ออฟข้ามทวีป

## ทีมที่ผ่านเข้ารอบ
thumb|350px|
ทีมด้านล่างนี้จากคอนเมบอลได้เข้ารอบสำหรับรอบสุดท้าย.

:1 **ตัวหนา** หมายถึงทีมแชมป์สำหรับปีนั้น. *ตัวเอียง* หมายถึงเจ้าภาพสำหรับปีนั้น.

## ผู้ทำประตู

## หมายเหตุ

## อ้างอิง

## แหล่งข้อมูลอื่น
*
**รอบคัดเลือก – อเมริกาใต้ , FIFA.com
**Qualifiers – South America Matches: Round-robin, FIFA.com
วัดสีสุก (กรุงเทพมหานคร)

**วัดสีสุก** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางมด เขตจอมทอง กรุงเทพมหานคร

วัดสีสุกตั้งขึ้นในปี พ.ศ. 2420 สร้างโดยนายสีและนางสุก ศรีมา เป็นผู้ถวายที่ดินและสร้างวัด เดิมยกบ้านตนเองเป็นกุฏิสงฆ์และได้สร้างอุโบสถถวาย ได้ตั้งชื่อว่าวัดสีสุกตามชื่อผู้สร้าง วัดได้รับพระราชทานวิสุงคามสีมาครั้งแรกเมื่อปี พ.ศ. 2420 และได้รับพระราชทานวิสุงคามสีมาครั้งล่าสุดเมื่อวันที่ 16 มกราคม พ.ศ. 2509 วัดสีสุกยังได้สร้างโรงเรียนประถมศึกษาและโรงเรียนมัธยมศึกษา (โรงเรียนบางมดวิทยา) วัดยังเป็นที่ตั้งของศูนย์บริการสาธารณสุข 29 สาขาบางมด

อาคารเสนาสนะในวัดได้แก่ อุโบสถสร้างด้วยอิฐ อุโบสถหลังที่ 2 สร้างในปี พ.ศ. 2507 ภายในประดิษฐานพระประธาน เป็นพระพุทธชินราช นามว่า *หลวงพ่อสีสุก* อุโบสถหลังใหม่ได้รับการปฏิสังขรณ์อีกครั้งในปี พ.ศ. 2554 หลังอุทกภัยครั้งใหญ่ บานประตูหน้าต่างของอุโบสถแกะสลักลวดลายสวยงาม ภายในมีภาพจิตรกรรมฝาผนังเล่าเรื่องราวพุทธประวัติ ในวัดยังมีวิหารพระครูสุกิจวรรัตน์ (หลวงปู่ชิด ปุสุโส)

## อ้างอิง

สีสุก
วัดทองศาลางาม

**วัดทองศาลางาม** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงปากคลองภาษีเจริญ เขตภาษีเจริญ กรุงเทพมหานคร วัดมีที่ดินตั้งวัด 20 ไร่

วัดทองศาลางามตั้งเป็นวัดเมื่อ พ.ศ. 2300 เดิมชื่อ **วัดทองล่าง** บ้างเรียก **วัดทอง** ได้รับพระราชทานวิสุงคามสีมาเมื่อ พ.ศ. 2320 และได้รับพระราชทานวิสุงคามสีมาครั้งล่าสุดเมื่อวันที่ 20 พฤษภาคม พ.ศ. 2548 ในสมัยพระบาทสมเด็จพระนั่งเกล้าเจ้าอยู่หัว มีชาวบ้านพายเรือผ่านมาทางคลองบางหลวง ได้เห็นศาลาริมน้ำมีความงดงาม จึงคาดว่าเป็นเหตุให้ชื่อวัดดังนี้โดยต่อหลังชื่อวัดทอง ศาลาริมน้ำมีสภาพทรุดโทรมมากจึงถูกรื้อออกในเวลาต่อมา และยกหน้าบันของศาลาริมน้ำนี้มาไว้เป็นหน้าบันของศาลาการเปรียญแทน

พระอุโบสถกว้าง 11.75 ยาว 21.25 เมตร ก่อสร้างแบบทรงไทยก่ออิฐถือปูน ภายในพระอุโบสถหลังใหม่ประดิษฐานพระพุทธรูปปางประทานพร มีนามว่า *พระพุทธรัตนโกสินทร์* ศาลาการเปรียญกว้าง 10 ยาว 21 เมตร ก่อสร้างด้วยไม้ กุฏิสงฆ์มี 9 หลัง สร้างด้วยไม้ 2 หลัง เป็นครึ่งตึกครึ่งไม้ 6 หลัง
## คลังภาพ

(2023) วัดทองศาลางาม เขตภาษีเจริญ กรุงเทพมหานคร (16).jpg|พระพุทธรัตนโกสินทร์ พระประธานในอุโบสถ
(2023) วัดทองศาลางาม เขตภาษีเจริญ กรุงเทพมหานคร (1).jpg|ท้าวเวสสุวรรณ
(2023) วัดทองศาลางาม เขตภาษีเจริญ กรุงเทพมหานคร (8).jpg|พระเจ้าทันใจ
(2023) วัดทองศาลางาม เขตภาษีเจริญ กรุงเทพมหานคร (17).jpg|จิตรกรรมฝาผนังภายในอุโบสถ

## อ้างอิง

ทองศาลางาม
หมวดหมู่:โบราณสถานในเขตภาษีเจริญ
วัดโพธิทอง

**วัดโพธิทอง** [โพ-ทอง] เป็นวัดราษฎร์สังกัดคณะสงฆ์มหานิกาย ตั้งอยู่บริเวณที่คลองลัดขี้เหล็กตัดกับคลองเจ้าคุณ ในแขวงบางมด เขตจอมทอง กรุงเทพมหานคร

วัดโพธิทองตั้งขึ้นเมื่อปี พ.ศ. 2450 เดิมชื่อ **วัดทุ่ง** ไม่ทราบผู้สร้างว่าเป็นใคร แต่สันนิษฐานว่าตระกูลบุนนาคเป็นผู้สร้าง เพราะตระกูลนี้มีสวนและที่นาอยู่บริเวณนี้ และให้ชาวเขมรที่อพยพมาทำไร่ทำนาบริเวณคลองเจ้าคุณ ต่อมาคลองนี้เรียกว่า *คลองเขมร* ที่ตั้งวัดอยู่ปลายสุดของสวนและนาที่เขมรทำอยู่ เดิมอุโบสถทำด้วยไม้ ตั้งอยู่ทางทิศเหนือของวัด แต่ไม่ปรากฏว่าสร้างอุโบสถเมื่อใด คาดว่าอุโบสถหลังนี้ได้ถูกยกเลิกไปหลังผูกพัทธสีมาอุโบสถหลังใหม่เมื่อปี พ.ศ. 2450 ต่อมาในปี พ.ศ. 2507 ได้เปลี่ยนชื่อมาเป็น "วัดโพธิทอง" ด้วยเหตุผลที่ว่าบริเวณคลองบางปะแก้วมีวัดโพธิ์แก้วอยู่ทางต้นคลอง จึงตั้งชื่อ "วัดโพธิทอง" ควบคู่กันไป วัดได้รับพระราชทานวิสุงคามสีมาเมื่อวันที่ 15 มกราคม พ.ศ. 2513 

อุโบสถหลังใหม่สร้างแทนหลังเดิมเมื่อ พ.ศ. 2515 บูรณะซ่อมแซมเมื่อ พ.ศ. 2543 เพื่อเป็นการเฉลิมพระเกียรติโอกาสมหามงคลที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองสิริราชสมบัติครบ 60 ปี ต่อมาเมื่อ พ.ศ. 2555 ได้บูรณะอีกครั้ง ภายในอุโบสถประดิษฐานพระประธาน เป็นพระพุทธรูปปางมารวิชัย หน้าตัก 60 นิ้ว มีภาพจิตรกรรมฝาผนังฝีมือช่างสถาบันเพาะช่าง ยังมีภาพเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เช่น ภาพพระราชกรณียกิจ หอฉันของวัดมี 2 ชั้น และมีศาลาไม้เก่าแก่

## อ้างอิง

โพธิทอง
วัดนาคนิมิตร

**วัดนาคนิมิตร** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงจอมทอง เขตจอมทอง กรุงเทพมหานคร วัดมีเนื้อที่ 5 ไร่ 1 งาน

วัดนาคนิมิตรตั้งขึ้นเมื่อปี พ.ศ. 2405 บางครั้งชาวบ้านเรียก **วัดนาค** สร้างขึ้นโดยตระกูลสุขประมูล นอกจากนั้นยังได้ถวายเครื่องเบญจรงค์ประดับหน้าบันอุโบสถ แต่เดิมวัดแวดล้อมไปด้วยสวนผลไม้ ได้รับพระราชทานวิสุงคามสีมาเมื่อปี พ.ศ. 2410

เมื่อปี พ.ศ. 2410 ชาวบ้านได้พบพระพุทธรูปเนื้อปูนปั้นในพงหญ้า จึงได้อัญเชิญประดิษฐานและสร้างวัด พระพุทธรูปองค์นี้มีนามว่า *หลวงพ่อหิน* อุโบสถของวัดมีบานประตูหน้าต่างลงรักปิดทองอย่างสวยงาม ประตูด้านหน้ามีลวดลายเทวดา ด้านขวาของอุโบสถเป็นวิหารหลวงพ่อหิน วัดยังมีเจ้าแม่กวนอิมพันมือ

สำหรับงานประจำปีของวัดจัดขึ้นปลายเดือนมีนาคมถึงต้นเดือนเมษายน ตรงกับวันเสาร์-อาทิตย์ ในวันเข้าพรรษามีการจัดกิจกรรมปฏิบัติธรรมข้ามคืน

## อ้างอิง

นาคนิมิตรราษฎร์บำรุง
วัดกำแพง (เขตบางขุนเทียน)

**วัดกำแพง** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงแสมดำ เขตบางขุนเทียน กรุงเทพมหานคร

## ประวัติ
วัดกำแพงตั้งขึ้นเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2468 เดิมชื่อ **วัดสว่างอารมณ์** ไม่ทราบว่าผู้ใดเป็นคนสร้างและได้สร้างขึ้นมาตั้งแต่เมื่อใด จากสภาพวัดคาดว่าวัดนี้เคยรกร้างมาแล้วอย่างน้อย 2 ครั้ง ดังจะเห็นได้ว่ามณฑปและวิหารซึ่งได้สร้างอยู่บนเนินของซากอาคารสถานที่ปรักหักพังอยู่ก่อนแล้ว และต่อมามณฑปก็พังทลายลงมาเมื่อวันที่ 16 มิถุนายน พ.ศ. 2518 ส่วนวิหารก็อยู่บนเนินสูงที่ปรักหักพังมาก่อนอีกเช่นกัน วิหารดังกล่าวยังคงอยู่ถึงปัจจุบัน เป็นวิหารขนาดย่อม สร้างด้วยการก่ออิฐถือปูน หลังคามุงกระเบื้องดินเผา เพดานไม้ทาสีเทาอมดำ มีภาพดารกหรืออาจจะเป็นดอกจันสีทองซึ่งไม่ชัดเจนนัก ตรงกลางของดอกจันบางดอกมีขอห้อยโซ่ มีโคมแก้วแขวนอยู่เพื่อจุดบูชาในวันสำคัญทางศาสนา ภายในวิหารประดิษฐาน *หลวงพ่อโต* เป็นพระพุทธรูปที่ทำด้วยหินทรายแดง ซึ่งนิยมสร้างกันมาก่อนสมัยพระเจ้าปราสาททอง 

ข้างอุโบสถเป็นพระปรางค์ อุโบสถมีขนาดย่อม มีกำแพงแก้วล้อมรอบเตี้ย ๆ ฝาผนังอุโบสถก่ออิฐถือปูนขึ้นมาเพียงขอบหน้าต่าง ฝาไม้สัก มีเพิงแขนนางทั้งสองข้างตลอดความยาวของตัวอุโบสถ มีพาไลอยู่ด้านหน้า ด้านหลังปิดทึบไม่มีประตูหน้าต่าง หลังคามุงด้วยกระเบื้องกาบู อุโบสถนี้ได้ปรักหักพังไปเมื่อคืนวันที่ 12 สิงหาคม พ.ศ. 2506 ส่วนพระปรางค์ซึ่งมีความสูงจากพื้นดินถึงปลายยอดเพกาประมาณ 12 วา ได้รับการบูรณปฏิสังขรณ์

สาเหตุที่ชื่อวัดกำแพงมาจากการที่ในสมัยพระบาทสมเด็จพระจอมเกล้าเจ้าอยู่หัว หลวงพ่อคง พระภิกษุซึ่งบวชจำพรรษาอยู่ที่วัดกำแพงบางจาก ได้แวะจอดเรือค้างคืนที่หน้าวัดร้างสว่างอารมณ์ และต่อมาได้บูรณะวัดให้กลับมาเป็นวัดที่มีพระภิกษุสงฆ์ประกอบกิจพระศาสนาได้ดังเดิม ชาวบ้านมักจะเรียกหลวงพ่อคงว่า "ท่านที่มาจากวัดกำแพง" จนเรียกกันต่อมาว่า "ท่านวัดกำแพง" ในที่สุดได้เรียกวัดนี้ว่า "วัดกำแพง" จนทุกวันนี้
thumb|พระประธานในอุโบสถ
## อาคารเสนาสนะ
thumb|180px|พระปรางค์
อุโบสถหลังใหม่มีหน้าบันประดับด้วยถ้วยชามสังคโลก ภายในโบสถ์มีพระพุทธรูปโบราณเนื้อทองเหลืองปางห้ามญาติและปางอุ้มบาตรอยู่แถวหลัง ส่วนแถวหน้าจะเป็นพระพุทธรูปโบราณเนื้อทองเหลืองปางมารวิชัย 3 องค์ พระประธานในโบสถ์สร้างเป็นปูนปั้น ลงรักปิดทองหน้ายิ้มแย้ม ปัจจุบันลงรักปิดทองทุกองค์ อุโบสถบูรณปฏิสังขรณ์เมื่อ พ.ศ. 2535 โดยพระครูเกษมธรรมาภินันท์ อดีตเจ้าอาวาส
thumb|180px|รูปเคารพหลวงพ่อไปล่

มณฑปหลวงพ่อไปล่ สร้างเมื่อ พ.ศ. 2554 เป็นอาคารคอนกรีตเสริมเหล็กชั้นเดียว วิหารมีกำแพงแก้วล้อมรอบ ภายในประดิษฐาน *หลวงพ่ออู่ทอง*  องค์พระปรางค์มีซุ้มจระนำ 4 ทิศ ยอดบนสุดมีฝักเพกาทำด้วยสัมฤทธิ์ หอกลองสร้างเมื่อ พ.ศ. 2527 ศาลาประดิษฐานพระบรมสารีริกธาตุ หอไตรสร้าง พ.ศ. 2539 แบบคอนกรีตเสริมเหล็ก 2 ชั้น กว้าง 9 เมตร ยาว 23 เมตร
หลวงพ่ออู่ทอง.jpg|thumb|180px|หลวงพ่ออู่ทอง

## เหรียญหล่อ
เหรียญหล่อโบราณหลวงพ่อไปล่ ฉนฺทสโร เป็นที่นิยมในวงการพระเครื่องอย่างกว้างขวาง มี 4 แบบคือ เหรียญหล่อพิมพ์จอบใหญ่ เหรียญหล่อพิมพ์จอบใหญ่เนื้อสัมฤทธิ์พิมพ์ชาวบ้าน เหรียญหล่อพิมพ์ห้าเหลี่ยม เหรียญหล่อพิมพ์เสมาเนื้อสัมฤทธิ์ พระพุทธคุณเหรียญหล่อหลวงพ่อไปล่ ทุกรุ่นทุกพิมพ์ขึ้นชื่อในเรื่องมหาอุด คงกระพันชาตรี และเมตตามหานิยม

## ลำดับเจ้าอาวาส

## อ้างอิง

หมวดหมู่:วัดในเขตบางขุนเทียน
หมวดหมู่:วัดไทยในสังกัดคณะสงฆ์มหานิกาย
หมวดหมู่:โบราณสถานในเขตบางขุนเทียน
ทีวีเซมบิลาน

**ทีวี9 (มาเลเซีย)** (TV9 Malaysia) หรือเรียกในภาษามาเลย์ว่า **ทีวีเซมบิลาน** เป็นช่องโทรทัศน์ของมาเลเซีย เริ่มออกอากาศวันที่ 22 เมษายน พ.ศ. 2549 เป็นสถานีย่อยของ มีเดียพริมา ชื่อเดิมเป็นแชนแนล 9 ซึ่งเริ่มออกอากาศเมื่อวันที่ 9 กันยายน พ.ศ. 2546 และยุติออกอากาศในวันที่ 1 กุมภาพันธ์ พ.ศ. 2548 เนื่องจากผู้ประกอบการประสบปัญหาทางการเงิน

## ประวัติ
right|thumb|สำนักงานเก่าของแชนแนล 9 ในชาห์อลัม, รัฐเซอลาโงร์
แชนแนล 9 เริ่มออกอากาศภายใต้หน่วยงานของ Medanmas Sdn Bhd เมื่อวันที่ 9 กันยายน พ.ศ. 2546 ออกอากาศเวลา 8.00-03.00 น. ทุกวัน พนักงานส่วนใหญ่ประกอบด้วยอดีตพนักงานของ MetroVision ในช่วงเวลาของการก่อตั้งที่สำนักงานใหญ่ตั้งอยู่ที่สวนอุตสาหกรรม Temasya ในชาห์อาลัม , รัฐเซอลังงอร์ ช่องทางแถวขึ้นประกอบด้วยรายการภาษาอังกฤษ, ภาษาจีนกลาง , ภาษามาเลย์, ภาษาแต้จิ๋ว, ภาษากวางตุ้ง, ภาษาไต้หวัน, ภาษาญี่ปุ่น และภาษาทมิฬ นอกจากนี้ให้จุดเด่นเป็นรายการทีวีช้อปปิ้ง Anaza Sdn Bhd ซึ่งเป็นผู้ดำเนินการในขณะนั้นของ THR.fm ซื้อกิจการแชนแนล 9 จาก Medanmas Sdn. Bhd.

## อ้างอิง

## แหล่งข้อมูลอื่น
* 
* 
* 
* 
* 
* The Return Of Channel 9 
* Channel 9 homepage at Archive.org

หมวดหมู่:มีเดียพริมา
หมวดหมู่:สถานีโทรทัศน์ในประเทศมาเลเซีย
หมวดหมู่:สถานีโทรทัศน์ที่เริ่มออกอากาศในปี พ.ศ. 2546
หมวดหมู่:สถานีโทรทัศน์ที่ยุติการออกอากาศในปี พ.ศ. 2548
หมวดหมู่:สถานีโทรทัศน์ที่เริ่มออกอากาศในปี พ.ศ. 2549